Sag anlagt den 22. juni 2021 – Volkskreditbank mod SRB
(Sag T-348/21)
Processprog: tysk
Parter
Sagsøger: Volkskreditbank AG (Linz, Østrig) (ved advokaterne G. Eisenberger og A. Brenneis)
Sagsøgt: Den Fælles Afviklingsinstans (SRB)
Sagsøgerens påstande
Afgørelse truffet af Den Fælles Afviklingsinstans den 14. april 2021 om beregning af ex ante-bidrag til Den Fælles Afviklingsfond for 2021 (SRB/ES/2021/22), herunder bilagene dertil, annulleres, og under alle omstændigheder i det omfang afgørelsen, herunder bilagene dertil, vedrører det bidrag, som sagsøgeren skal betale.
Sagen udsættes i henhold til artikel 69, litra c) eller d), i Rettens procesreglement, indtil der træffes retskraftig afgørelse i (de forenede) sager C-584 P 1 og C-621/20 P 2, C-663/20 P 3 og C-664/20 P 4, da disse sager, der allerede har verseret i længere tid, i vidt omfang omhandler de samme retsspørgsmål.
Den Fælles Afviklingsinstans tilpligtes at betale sagsomkostningerne.
Søgsmålsgrunde og væsentligste argumenter
Søgsmålet støttes på fem anbringender, der er identiske med de anbringender, der er gjort gældende i sag T-347/21, Hypo Vorarlberg Bank mod SRB.
____________
1     EUT 2020, C 423, s. 32.
2     EUT 2020, C 443, s. 17.
3     EUT 2021, C 44, s. 33.
4     EUT 2021, C 44, s. 35.